text:  „Jack, toto je zástupca guvernéra.“ - Vrazí mu jednu do nosa. - „Povedzte mi, až príde guvernér.“ Vždy, keď vidím tento film, pomyslím si „Jaj Bože, to mohlo byť!“. Ale nie je. Prvá polovica nemá ďaleko ku genialite – báječne uvoľnený Arnold s cigarou a v hadích topánkach, namakane sebavedomá réžia Johna McTiernana (PREDÁTOR), výborný „film vo filme“ scenár Shanea Blacka (autor SMRTONOSNEJ ZBRANE, Hawkins z PREDÁTORA) a bombastický rozpočet neustále kričiaci „pozri na mňa!“. Bohužiaľ, v druhej polovičke sa nudne dostávame do „našej reality“ so všetkými jej čudnými šedými problémami (prepady na nočnom poriadku, ochladzujúci sa vzťah medzi matkou a jej dieťaťom). Nezachráni to už ani pani Arnoldová, originálne nápady (Stallone v T2), podarené cameá (T-1000, Arnold Schwarzenegger ako Arnold Schwarzenegger, bergmanovská Smrť alias Ian McKellen), sklenené oko Charlesa Dancea dokonca ani noblesný Anthony Quinn v dosť urážlivej úlohe. F. Murray Abraham je potom už doslova slabý ("Danny hovoril, že si zabil Mo Zarta." - "Koho?" - "Zarta." - "No, vieš, zabil som toľko ľudí..."). Dole klobúk: neveril som, že TAKÝTO scenár sa dá TAKTO rozpačito sfilmovať... spomenul som už kresleného kocúra?
item_title: Poslední akční hrdina
item_directors: John McTiernan
item_screenwriters: Shane Black David Arnott
item_cast: Arnold Schwarzenegger Austin O'Brien F. Murray Abraham Art Carney Charles Dance Frank McRae Tom Noonan Robert Prosky Anthony Quinn Mercedes Ruehl Ian McKellen Joan Plowright Noah Emmerich Tina Turner Michael Chieffo Angie Everhart Bridgette Wilson Sven-Ole Thorsen Rick Ducommun Michael V. Gazzo Colleen Camp Larry Ferguson Robert Patrick Karen Duffy Jean-Claude Van Damme Damon Wayans Melvin Van Peebles Jim Belushi Sharon Stone Leeza Gibbons Chevy Chase Danny DeVito Professor Toru Tanaka Peter Kent Symba Anthony Peck Bryan Hanna Persia White Thomas Rosales Jr. Anna Navarro Nick Dimitri Dagmar Koller Basil Sydney John Finnegan Dex Elliott Sanders Little Richard Maria Shriver Henry Kingi Christopher Sararo Gregory J. Barnett Apollo Dukakis Bobbie Brown Mike Muscat Johnny Meyer